**NOTĂ DE FUNDAMENTARE**

**Secţiunea 1.**

**Titlul proiectului de act normativ**

|  |
| --- |
| **Hotărâre a Guvernului** **privind aprobarea declanşării procedurilor de expropriere a tuturor imobilelor proprietate privată, aprobarea listei imobilelor proprietate publică a statului, precum și a listei imobilelor proprietate publică a unității administrativ – teritoriale, situate pe amplasamentul care constituie coridorul de expropriere al lucrării de utilitate publică de interes naţional”Modernizarea infrastructurii feroviare din Portul Constanțaˮ: Etapa 3, aflate pe raza unităților administrativ - teritoriale: Agigea și Constanța – județul Constanța** |

**Secţiunea a 2 – a**

**Motivele emiterii actului normativ**

|  |  |
| --- | --- |
| 2.1.Sursa proiectului de act normativ | Strategia națională de dezvoltare a infrastructurii feroviare din România include ca priorități modernizarea și/sau asigurarea conformității infrastructurii existente cu cerințele de interoperabilitate ale rețelei TEN/T centrale și/sau globale și conformarea cu prevederile Directivei 2012/34/UE privind instituirea spațiului feroviar unic european.  Reţeaua de transport feroviar din România este conectată la reţeaua de transport feroviar europeană şi deserveşte deopotrivă transportul de călători cât şi transportul de marfă. Portul Constanța este portul principal al României și principal nod de acces maritim al Coridorului Rin-Dunăre. Zona portuară, inclusiv infrastructura feroviară CFR din interiorul portului, este legată de sistemul feroviar național și de rețeaua centrală TEN-T.  Rețeaua feroviară din portul Constanța asigură circulația unor volume mari de mărfuri între România și Europa de Est. Portul Constanța este un important nod de transport al Coridorului TRACECA, cu legături directe sau indirecte cu Ucraina, Rusia și țările asiatice. Fiecare zonă portuară are acces direct la sistemul feroviar, asigurând un transport de marfă sigur și eficient. Lungimea totală a liniilor ferate din port este de aproximativ 300 km, din care C.N.C.F. ”C.F.R.”- S.A. administrează aproximativ 180 km. Infrastructura feroviară a portului cuprinde 322 de linii în proprietatea publică a statului român, administrate de către C.N.C.F. ”C.F.R.”- S.A. și 45 de linii private conectate la rețeaua publică.  Lipsa lucrărilor de întreținere și înlocuire a elementelor de infrastructură uzate în timp util a condus la deteriorarea infrastructurii feroviare din port, care a determinat limitarea vitezei și/sau dezafectarea liniilor. La nivelul anului 2018, aproximativ 25% din liniile din port sunt închise, iar aproximativ 27% au limitare de viteză. Infrastructura feroviară a portului existent nu îndeplinește cerințele de interoperabilitate stabilite de regulamentele și directivele europene.  Prin Studiul de fezabilitate au fost prevăzute lucrări de reabilitare și modernizare a infrastructurii feroviare din Portul Constanța, în cadrul Etapei 3 fiind cuprinse lucrări la obiectivul Port Constanța Sud (Stația Agigea Sud, Linia 813B și Port Constanța Ferry Boat), precum și în Zona de interes din afara Portului (CMT Constanța).  Modernizarea infrastructurii feroviare din Portul Constanța este o lucrare de utilitate publică de interes național cuprinsă în Master Planul General de Transport al României din anul 2016 (MPGT) și în Master Planul Portului Constanța din anul 2016 (MPPC), iar realizarea şi derularea acestui proiect revine Companiei Naţionale de Căi Ferate “C.F.R.” – S.A. |
| 2.2. Descrierea situaţiei actuale | Pentru implementarea prezentului proiect Compania Naţională de Căi Ferate “CFR” S.A. a finalizat Studiul de Fezabilitate pentru „Modernizarea infrastructurii feroviare din Portul Constanța”, documentația specifică fiind avizată în cadrul CTE al SRCF Constanţa prin Avizul nr. 7/2/3204/19.09.2022 și în cadrul CTE al CNCF ”CFR” SA prin Avizul nr. 197/21.09.2022. Indicatorii tehnico-economici ai obiectivului de investiții au fost avizaţi în Consiliul Tehnico-Economic al Ministerului Transporturilor şi Infrastructurii, prin Avizul nr. 146/155 din data 26.09.2022 şi în Consiliul Interministerial de avizare lucrări publice de interes naţional şi locuinţe prin Avizul nr. 65 din 29.09.2022, fiind aprobați prin Hotărârea Guvernului nr. 1367/09.11.2022.  În Etapa 3 sunt cuprinse următoarele lucrări:  *Stația Agigea Sud*  Grupa Agigea Sud va fi transformată în stație c.f., astfel încât trenurile să nu mai fie duse/aduse pe cale de manevră pe distanța H.m. Agigea Ecluză - Agigea Sud. Intervalul c.f. Agigea Ecluza - Agigea Sud va fi electrificat și astfel nu mai este necesară schimbarea locomotivei electrice în Palas, eliminându-se manevra din H.m. Agigea Ecluza cu ieșirea convoiului în linie curentă.  *Linia 813B -* Se va moderniza linia existentă 813B (linia de legătura între stația Agigea Ecluză și Port Constanța Ferry Boat).  *Port Constanța Ferry Boat*  Se va sistematiza și moderniza dispozitivul de linii din Constanța Port Terminal Ferry Boat. Se va elimina breteaua existentă din capătul X și se va sistematiza capătul X al stației. Se va reconfigura capătul  Y al stației CPT Ferry Boat, astfel încât să existe o legătură între fascicolul de  linii  12-17 cu linia de legătura care dă acces la liniile c.f. de la terminalul de containere, acest lucru reducând mult timpii necesari manevrelor de regarare pentru convoaiele de manevră intrate/ieșite în/din terminalul de containere. Vor fi prevăzute trei linii suplimentare de primire – expediere cu lungimi utile de minim 750 m, pe partea dreaptă a dispozitivului de linii existent. Se va sistematiza capătul Y al stației pentru realizarea unui racord nou la terminalul de containere.  *CMT Constanța -* În cadrul proiectului este prevăzută construirea unui Centru de Management al Traficului Feroviar.  Realizarea şi derularea acestui proiect revine Companiei Naţionale de Căi Ferate “C.F.R” – S.A. şi face parte din strategia pe termen lung a acesteia.  În conformitate cu art. 5 din Legea nr. 255/2010, expropriatorul a întocmit documentaţia tehnico – economică cuprinzând coridorul de expropriere stabilit pe baza studiului de fezabilitate în variantă finală şi lista proprietarilor imobilelor care constituie coridorul de expropriere aşa cum rezultă din evidenţele Agenţiei Naţionale de Cadastru şi Publicitate Imobiliară, care cuprinde sumele individuale aferente despăgubirilor estimate de către expropriator pe baza unui raport de evaluare întocmit, având în vedere expertizele întocmite şi actualizate de camerele notarilor publici.  Procedurile de expropriere aplicabile sunt cele prevăzute de Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările si completările ulterioare şi de Hotărârea Guvernului nr. 53/2011 pentru aprobarea Normelor metodologice de aplicare a Legii nr. 255/2010, cu modificările si completările ulterioare, pentru acele imobile proprietate privată care constituie coridorul de expropriere aferent proiectului.  Procedurile de expropriere vor fi efectuate de către Compania Naţională de Căi Ferate ”C.F.R.” – S.A. în calitatea sa de expropriator în numele statului român.  Cea mai mare parte a lucrărilor pentru acest proiect se vor executa pe terenuri proprietate publică a statului, aflate în administrarea Ministerului Transporturilor și Infrastructurii şi concesionate Companiei Naţionale de Căi Ferate ”C.F.R.” – S.A., însă pe lângă acestea mai este necesară achiziţia altor terenuri din care unele se află în proprietatea privată a unor persoane fizice şi juridice, altele în domeniu privat sau public al unităților administrativ - teritoriale sau altor instituții.  Pentru asigurarea suprafețelor de teren necesare implementării proiectului, este necesară ocuparea unor suprafeţe de **1.939 mp (5**imobile terenuri afectate) aparţinând proprietăţii private a persoanelor fizice sau juridice, **78.642 mp** (**16** imobile afectate) aparținând proprietății publice a statului şi o suprafață de **276 mp** (**2** imobile afectate), aparținând proprietății publice a unităţii administrativ-teritoriale.  Suma necesară aferentă despăgubirii pentru imobilele proprietate privată situate pe amplasamentul lucrării de utilitate publică de interes național este de **193 mii lei**.  Având în vedere dispozițiile art. 5 din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările si completările ulterioare, prin prezentul proiect de act normativ se propune aprobarea amplasamentului lucrării, declanșării procedurilor de expropriere a tuturor imobilelor proprietate privată, listei proprietarilor de imobile proprietate privată supuse exproprierii, listei imobilelor proprietate publică a statului precum și a listei imobilelor proprietate publică a unității administrativ-teritoriale care fac parte din coridorul de expropriere al lucrării de utilitate publică de interes național ”Modernizarea infrastructurii feroviare din Portul Constanțaˮ: Etapa 3.  Având în vedere dispozițiile art. 5 alin. (11) din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările si completările ulterioare, prin prezentul proiect de act normativ se urmărește exclusiv aprobarea listei imobilelor proprietate publică a statului precum și a listei imobilelor proprietate publică a unității administrativ-teritoriale, care fac parte din coridorul de expropriere, situate pe amplasamentul lucrării.  Facem mențiunea că prezentul proiect de act normativ urmărește exclusiv aprobarea listei cuprinzând imobilele proprietate publică a statului, urmând ca operațiunea privind schimbarea administratorului asupra acestor imobile, în favoarea reprezentantului administratorului să facă obiectul unui proiect de act normativ distinct față de prezentul proiect.  Conform art. 28 alin. (1) și (11) din Legea nr. 255/2010, cu modificările și completările ulterioare, imobilele proprietate publică a unităților administrativ-teritoriale trec în proprietatea publică a statului și în administrarea expropriatorului în termen de 15 zile de la înștiințarea unităților administrativ-teritoriale, în condițiile legii, după expirarea termenului antemenționat. Înștiințarea către unitatea administrativ–teritorială este transmisă de către expropriator, ulterior aprobării prin Hotărâre a Guvernului a declanșării procedurii de expropriere, respectiv a prezentului proiect de act normativ.  Astfel, în sensul dispozițiilor art. 5 alin. (11) din Legea nr. 255/2010, cu modificările și completările ulterioare, prin prezentul proiect de act normativ se urmărește exclusiv aprobarea listei imobilelor proprietate publică a unității administrativ-teritoriale. Notificarea prevăzută la art. 28 alin. (1) se realizează după aprobarea Hotărârii Guvernului prin care se declanșează procedura de expropriere și prin care este aprobat amplasamentul lucrării de utilitate publică, respectiv a prezentului proiect de act normativ, operațiunea de înscriere în inventarul centralizat al bunurilor din domeniul public al statului al imobilelor proprietate publică a unității administrativ–teritoriale afectate de realizarea lucrării de utilitate publică, se va realiza ulterior aprobării hotărârii Guvernului privind declanșarea procedurii de expropriere și după îndeplinirea condițiilor prevăzute de legiuitor la art. 28 alin. (1) și (11) din Legea nr. 255/2010, cu modificările și completările ulterioare. |
| 2.3.Schimbări preconizate | Prin prezentul act normativ, se propune aprobarea:  1) amplasamentului lucrării de utilitate publică de interes naţional ”Modernizarea infrastructurii feroviare din Portul Constanțaˮ: Etapa 3, aflate pe raza unităților administrativ - teritoriale: Agigea și Constanța – județul Constanța, conform anexei nr. 1 la proiectul de act normativ;  2) declanșării procedurilor de expropriere a tuturor imobilelor proprietate privată situate pe amplasamentul care constituie coridorul de expropriere al lucrării de utilitate publică de interes naţional ”Modernizarea infrastructurii feroviare din Portul Constanțaˮ: Etapa 3, aflate pe raza unității administrativ – teritoriale Agigea - județul Constanța;  3) listei proprietarilor de imobile proprietate privată supuse exproprierii, aflate pe raza localității antemenționate, așa cum rezultă din evidențele unității administrativ – teritoriale, precum şi sumele individuale estimate de către expropriator aferente despăgubirilor în cuantum total de 193 mii lei (192.973,16 lei) pentru un număr total de 5 imobile în suprafață totală de 1.939 mp, prevăzută în anexa nr. 2 la prezenta hotărâre;  4) listei imobilelor proprietate publică a statului care fac parte din coridorul de expropriere, situate pe amplasamentul lucrării de utilitate publică de interes național ”Modernizarea infrastructurii feroviare din Portul Constanțaˮ: Etapa 3, prevăzută în anexa nr. 3 la prezenta hotărâre;  5) listei imobilelor proprietate publică a unității administrativ-teritoriale, care fac parte din coridorul de expropriere, situate pe amplasamentul lucrării de utilitate publică de interes național ”Modernizarea infrastructurii feroviare din Portul Constanțaˮ: Etapa 3, prevăzută în anexa nr. 4 la prezenta hotărâre. |
| 2.4. Alte informaţii | Pentru prezentul act normativ este necesară aprobarea sumei cu titlu de despăgubire, în valoare de de 193 mii lei (192.973,16 lei) pentru un număr total de 5 imobile în suprafață totală de 1.939 mp, astfel cum este prevăzut în Anexa nr. 2 la prezentul proiect de act normativ.  Suma de 193 mii lei (192.973,16 lei) aferentă imobilelor reprezentând terenuri prevăzute în Anexa nr. 2 la prezenta Hotărâre a Guvernului, rezultă din Rapoartele de evaluare întocmite de către evaluatorul autorizat ANEVAR, doamna Stratu Dana Iuliana, având legitimația nr. 18010, în conformitate cu dispozițiile Legii nr. 255/2010, cu modificările şi completările ulterioare şi ale Hotărârii Guvernului nr. 53/2011 pentru aprobarea Normelor Metodologice de aplicare a Legii nr. 255/2010, cu modificările și completările ulterioare.  Astfel, în conformitate cu dispoziţiile legale în materie de expropriere rapoartele de evaluare se întocmesc avându-se în vedere expertizele întocmite şi actualizate de camerele notarilor publici, potrivit art. 111 alin. (5) din Legea nr. 227/2015 privind Codul Fiscal, cu modificările şi completările ulterioare, coroborate cu prevederile art. 8 alin. (1) din Anexa nr. 1 la Hotărârea Guvernului nr. 53/2011 pentru aprobarea Normelor metodologice de aplicare a Legii nr. 255/2010, cu modificările şi completările ulterioare, conform cărora *„expertul evaluator (…) este obligat să se raporteze la expertizele întocmite şi actualizate de camerele notarilor publici”*, potrivit art. 111 alin. (5) din Legea nr. 227/2015 privind Codul Fiscal, cu modificările şi completările ulterioare.  Planurile conținând amplasamentul lucrării și coridorul de expropriere au fost avizate de către Oficiul de Cadastru şi Publicitate Imobiliară Constanța pentru unitățile administrativ - teritoriale Agigea și Constanța – județul Constanța.  Precizăm faptul că, o parte din imobilele proprietate privată ce fac obiectul prezentului proiect de act normativ nu au fost înscrise de către proprietari în cartea funciară conform Legii cadastrului şi a publicităţii imobiliare nr. 7/1996, republicată, cu modificările şi completările ulterioare.  Listele proprietarilor/deținătorilor imobilelor prevăzute în anexele nr. 2, 3 și 4 au fost elaborate pe baza evidențelor O.C.P.I. incidente și ale unităților administrativ-teritoriale afectate de lucrarea de utilitate publică de interes național. Întreaga suprafață de teren ce urmează a fi afectată de executarea lucrărilor preconizate este inclusă în coridorul de expropriere al lucrării de utilitate publică de interes național. Pentru imobilele care au date incomplete de identificare, respectiv tarla sau parcelă, nr. carte funciară, clarificarea situației tehnico - juridice a acestor imobile se face la momentul parcurgerii etapei de elaborare și recepție a documentațiilor cadastrale individuale, conform dispozițiilor Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările si completările ulterioare.  Pentru imobilele care au fost identificate ca fiind în proprietate privată a unităților administrativ–teritoriale, se vor aplica dispozițiile art. 3 din Legea nr. 255/2010, cu modificările și completările ulterioare, conform cărora: ”Potrivit prevederilor prezentei legi pot fi expropriate bunurile imobile proprietate a persoanelor fizice sau persoanelor juridice, cu sau fără scop lucrativ, şi a oricăror alte entităţi, precum şi cele aflate în proprietatea privată a comunelor, oraşelor, municipiilor şi judeţelor, pe care se realizează lucrările de utilitate publică de interes naţional, judeţean şi local.”  În situaţia în care în cadrul coridorului de expropriere, cu ocazia întocmirii documentaţiilor cadastrale de dezmembrare a imobilelor afectate, vor fi identificate imobile ce ar putea constitui monumente istorice/zone de protecţie, se vor respecta prevederile Legii nr. 422/2001 privind protejarea monumentelor istorice, republicată, cu modificările şi completările ulterioare.  În măsura în care unele dintre construcţii au destinaţia de locuinţă se va proceda potrivit dispoziţiilor art. 29 alin. (2) din Legea nr. 33/1994 privind exproprierea pentru cauză de utilitate publica, republicată, cu modificările şi completările ulterioare, şi ale Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare.  Pentru imobilele care fac obiectul prezentului proiect de act normativ și care au categoria de folosință ”pădure” și ”pășuni” se vor respecta prevederile Legii nr. 46/2008 - privind Codul silvic, republicată, cu modificările și completările ulterioare, iar pentru imobilele care au categorie de folosință ”arabil”, scoaterea din circuitul agricol se va realiza cu respectarea art. 11 alin. (66) din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare, inclusiv cu avizul tehnic emis de Agenția Națională de Îmbunătățiri Funciare.  Totodată, după publicarea în Monitorul Oficial al României, Partea I, a prezentei hotărâri, în conformitate cu dispozițiile art. 11 alin. (67), expropriatorul va transmite către Ministerul Agriculturii și Dezvoltării Rurale lista suprafețelor de teren situate pe amplasamentul coridorului de expropriere aprobat, precum și fișierele în format electronic vectorial în Sistem național de proiecție stereografic 1970. |

**Secţiunea a 3 – a**

**Impactul socioeconomic**

|  |  |
| --- | --- |
| 3.1. Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de hotărâre a Guvernului nu se referă la acest domeniu. |
| 3.2. Impactul social | Realizarea acestui obiectiv prezintă avantaje tehnice, economice şi sociale, având un impact pozitiv asupra aşezărilor umane şi a altor obiective din vecinătatea lucrării. |
| 3.3. Impactul asupra drepturilor şi libertăţilor fundamentale ale omului | Proiectul de act normativ nu se referă la acest domeniu. |
| * 1. Impactul macroeconomic      1. Impactul asupra economiei şi asupra principalilor indicatori macroeconomici      2. Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest domeniu. |
| 3.5. Impactul asupra mediului de afaceri | Finalizarea acestui obiectiv duce la îmbunătăţirea condiţiilor mediului de afaceri. |
| 3.6. Impactul asupra mediului înconjurător | Proiectul de act normativ nu se referă la acest domeniu. |
| 3.7. Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest domeniu. |
| 3.8. Evaluarea costurilor şi beneficiilor din perspectiva dezvoltării durabile |  |
| 3.9. Alte informaţii | Nu au fost identificate |

**Secţiunea a 4 – a**

**Impactul financiar asupra bugetului general consolidat, atât pe termen scurt, pentru anul curent, cât si pe termen lung (pe 5 ani), inclusiv informații cu privire la cheltuieli și venituri**

|  |  |  |  |  |  |  |
| --- | --- | --- | --- | --- | --- | --- |
| - mii lei - | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale: |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuţii de asigurări |  |  |  |  |  |  |
| d) alte tipuri de venituri |  |  |  |  |  |  |
| 4.2.Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri si servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| d) alte tipuri de cheltuieli |  |  |  |  |  |  |
| 4.3.Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4.Propuneri pentru acoperirea cresterii cheltuielilor bugetare |  |  |  |  |  |  |
| 4.5.Propuneri pentru a compensa reducerea veniturilor bugetare. |  |  |  |  |  |  |
| 4.6.Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fişa financiară prevăzută la art. 15 din Legea nr. [500/2002](file:///C:\Users\user\sintact%204.0\cache\Legislatie\temp197918\00057056.htm) privind finanţele publice, cu modificările şi completările ulterioare, însoţită de ipotezele şi metodologia de calcul utilizată;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | Proiectul de act normativ nu se referă la acest domeniu. | | | | | |
| 4.8. Alte informaţii | Sumele individuale estimate de expropriator aferente despăgubirilor pentru imobilele proprietate privată, situate pe amplasamentul lucrării de utilitate publică de interes naţional ”Modernizarea infrastructurii feroviare din Portul Constanțaˮ: Etapa 3, aflate pe raza unității administrativ - teritoriale: Agigea – județul Constanța, sunt în cuantum de 193 mii lei și se alocă de la bugetul de stat, prin bugetul Ministerului Transporturilor și Infrastructurii, în conformitate cu Legea nr. 421/2023 a bugetului de stat pe anul 2024, la capitolul 84.01 ”Transporturi”, Titlul 56 -  Proiecte cu finantare din fonduri externe nerambursabile (FEN) postaderare, articolul 56.48 - Programe finanțate din Fondul European de Dezvoltare Regională (FEDR), aferente cadrului financiar 2021-2027. | | | | | |

**Secţiunea a 5 – a**

**Efectele proiectului de act normativ asupra legislaţiei în vigoare**

|  |  |
| --- | --- |
| 5.1. Măsuri normative necesare pentru aplicarea prevederilor proiectului de act normativ | După finalizarea procedurilor de expropriere este necesar să se elaboreze un proiect de act normativ pentru înscrierea imobilelor obiect al exproprierii în inventarul centralizat al bunurilor din domeniul public al statului, aprobat prin Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările si completările ulterioare Prezentul proiect de act normativ urmărește exclusiv aprobarea listei cuprinzând imobilele proprietate publică a statului, urmând ca operațiunea privind schimbarea administratorului asupra acestor imobile, în favoarea reprezentantului administratorului să facă obiectul unui proiect de act normativ distinct față de prezentul proiect. De asemenea, după îndeplinirea condițiilor prevăzute la art. 28 alin. (1) și (11) din Legea nr. 255/2010, cu modificările și completările ulterioare, pentru imobilele proprietate publică a unităților administrativ – teritoriale care se află pe coridorul de expropriere al lucrării de utilitate publică de interes național, este necesară elaborarea unui proiect de act normativ pentru înscrierea acestora, în inventarul centralizat al bunurilor din domeniul public al statului, aprobat prin Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările si completările ulterioare. |
| 5.2. Impactul asupra legislaţiei în domeniul achiziţiilor publice | Proiectul de act normativ nu se referă la acest domeniu. |
| 5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE).  5.3.1. Măsuri normative necesare transpunerii directivelor UE  5.3.2. Măsuri normative necesare aplicării actelor legislative ale UE. | Proiectul de act normativ nu se referă la acest domeniu. |
| 5.4. Hotărâri ale Curţii de Justiţie a Uniunii Europene | Proiectul de act normativ nu se referă la acest domeniu. |
| 5.5. Alte acte normative si/sau documente internaţionale din care decurg angajamente asumate | Proiectul de act normativ nu se referă la acest domeniu. |
| 5.6. Alte informaţii | Nu au fost identificate. |

**Secţiunea a 6 – a**

**Consultările efectuate în vederea elaborării proiectului de act normativ**

|  |  |
| --- | --- |
| 6.1. Informaţii privind neaplicarea procedurii de participare la elaborarea actelor normative | Prezentul act normativ a fost afișat pe site-ul Ministerului Transporturilor și Infrastructurii. |
| 6.2. Informaţii privind procesul de consultare cu organizaţii neguvernamentale, institute de cercetare si alte organisme implicate | Proiectul de act normativ nu se referă la acest domeniu. |
| 6.3. Informaţii despre consultările organizate cu autorităţile administraţiei publice locale. | Proiectul de act normativ nu se referă la acest domeniu. |
| 6.4. Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest domeniu. |
| 6.5. Informaţii privind avizarea de către:  a)Consiliul Legislativ  b)Consiliul Suprem de Apărare a Ţării  c)Consiliul Economic si Social  d)Consiliul Concurenţei  e)Curtea de Conturi | Proiectul de act normativ nu necesită aceste avize. |
| 6.6. Alte informaţii | Nu au fost identificate. |

**Secţiunea a 7 – a**

**Activităţi de informare publică privind elaborarea si implementarea proiectului de act normativ**

|  |  |
| --- | --- |
| 7.1 Informarea societăţii civile cu privire la elaborarea proiectului de act normativ | Proiectul prezentului de act normativ a îndeplinit procedura prevăzută de dispoziţiile Legii nr. 52/2003 privind transparenţa decizională în administraţia publică, republicată. |
| 7.2 Informarea societăţii civile cu privire la eventualul impact asupra mediului în urma implementării proiectului de act normativ, precum si efectele asupra sănătăţii și securităţii cetăţenilor sau diversităţii biologice | Proiectul de act normativ nu produce nici un impact asupra mediului. |

**Secţiunea a 8 – a**

**Măsuri privind implementarea monitorizarea și evaluarea proiectului de act normativ**

|  |  |
| --- | --- |
| 8.1 Măsurile de punere în aplicare a proiectului de act normativ | Proiectul de hotărâre nu se referă la acest domeniu. |
| 8.2. Alte informaţii | Nu au fost identificate. |

Pentru considerentele de mai sus, am elaborat prezentul proiect de *Hotărâre a Guvernului privind aprobarea declanşării procedurilor de expropriere a tuturor imobilelor proprietate privată, aprobarea listei imobilelor proprietate publică a statului, precum și a listei imobilelor proprietate publică a unității administrativ – teritoriale, situate pe amplasamentul care constituie coridorul de expropriere al lucrării de utilitate publică de interes naţional ”Modernizarea infrastructurii feroviare din Portul Constanțaˮ: Etapa 3, aflate pe raza unităților administrativ - teritoriale: Agigea și Constanța – județul Constanța* care, în forma prezentată, a fost avizat de ministerele interesate şi pe care îl supunem aprobării.

**MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

**AVIZĂM:**

**VICEPRIM-MINISTRU**

**MARIAN NEACȘU**

**MINISTRUL FINANȚELOR**

**MARCEL-IOAN BOLOȘ**

**MINISTRUL JUSTIŢIEI**

**ALINA-ȘTEFANIA GORGHIU**

**SECRETAR DE STAT**

**IONUȚ–CRISTIAN SĂVOIU**

**SECRETAR GENERAL**

**MARIANA IONIȚĂ**

**SECRETAR GENERAL ADJUNCT**

**ADRIAN DANIEL GĂVRUȚA**

**DIRECȚIA JURIDICĂ**

**DIRECTOR**

**ALEXANDRA SAVU**

**DIRECȚIA ECONOMICĂ**

**DIRECTOR**

**DIANA LAURA GÎRLĂ**

**DIRECȚIA GENERALĂ PROGRAME EUROPENE TRANSPORT**

**DIRECTOR GENERAL**

**FELIX CORNELIU ARDELEAN**

**DIRECŢIA TRANSPORT FEROVIAR**

**DIRECTOR**

**MIHAELA MOCANU**